Diari Oficial de la Generalitat Valenciana


Sumari del DOGV 2763, del 05-06-1996 (1996/838379)

RESOLUCIÓ de 9 de febrer de 1996, del director general de Justícia, de la Conselleria d'Administració Pública, en la qual s'acorda inscriure en el Registre de Fundacions de la Comunitat Valenciana a la Fundación Ramón Llull.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2763

Data del DOGV
:   05-06-1996

Secció del DOGV
:   ALTRES DISPOSICIONS

Número del document
:   1996/838379


Data del document
:   05-06-1996

Organisme emissor
:   Conselleria d'Administració Pública

Tipus de document
:   Resolució

RESOLUCIó de 9 de febrer de 1996, del director general de Justícia, de la Conselleria d'Administració Pública, en la qual s'acorda inscriure en el Registre de Fundacions de la Comunitat Valenciana a la Fundación Ramón Llull.   
Vist l'expedient iniciat a instàncies de la Sra. Cristina González Marina, en representació de la Fundación Ramón Llull, pel qual se sol·licita la inscripció de la fundació, basant-se en els següents:  
Fets  
Primer. En data 9 de maig de 1995 compareixen el Sr. Vicente Caballer Mellado, la Sra. Elena Sánchez Ruano i el Sr. Juan López Gandía, tots en el seu nom i dret, diuen i atorguen constituir en aquest acte la fundació denominada Ramón Llull, i atorguen la corresponent escriptura pública davant el notari del Col·legi de València, Sr. Francisco Badía Gascó, amb el número 1453 de protocol.  
Segon. Segons l'article 6è dels estatuts, la fundació tindrà per objecte l'activitat de foment de l'educació i la investigació científica i tècnica, així com la innovació tecnològica aplicada a qualsevol àrea de coneixement. La contribució a una millor i major cooperació científica entre les persones i institucions representades en les distintes línies d'investigació i activitat seguides. La realització d'activitats relacionades amb la cooperació al desenvolupament i el foment de la solidaritat entre els pobles.  
Seran potencials beneficiaris de la fundació totes les persones.  
La fundació atorgarà els seues beneficis a les persones o entitats que corresponga, segons la normativa vigent.  
Ningú no podrà al·legar davant la fundació dret preferent a gaudir dels seus beneficis, ni imposar la seua atribució a persona o entitat determinada.   
Tercer. El capital fundacional de la fundació, segons l'apartat tercer de la carta fundacional i l'article 23 dels seus estatuts, és d'un milió de pessetes (1.000.000 PTA), desemborsat pels socis fundadors en un vint-i-cinc per cent en l'acte d'atorgament de l'escriptura fundacional, mitjançant el lliurament al notari, autoritzant d'un xec bancari per import de dues-centes cinquanta mil pessetes (250.000 PTA) a nom de la fundació, i s'obliga a desemborsar la resta en el termini de cinc anys, a partir de la data de constitució de la fundació.  
Quart. De conformitat amb l'apartat cinquè de l'acta fundacional i d'acord amb el que preveu el títol III dels estatuts fundacionals, el govern de la fundació estarà a càrrec d'un patronat format per un mínim de tres persones i un màxim de nou. Els patrons exerciran els seus càrrecs amb caràcter vitalici. El cessament en el càrrec de patró pot tenir lloc per defunció, incapacitat, renúncia o qualsevol altra causa establerta en la legislació vigent. Produïda la vacant d'algun membre del patronat, els altres membres, per unanimitat, designaran, en el termini d'un any, la persona que haja d'ocupar la vacant, i es fixa, si correspon, la durada del seu mandat. El càrrec de patró serà de confiança i honorífic, i l'exercirà amb caràcter totalment gratuït.  
El Patronat inicial és el següent:  
President: Sr. Vicente Caballer Mellado.  
Vicepresident: Sra. Elena Sánchez Ruano.  
Secretari general: Sr. Juan López Gandía  
Cinquè. La resta de l'articulat estatutari regula totes les qüestions previstes legalment.  
Fonaments jurídics  
Primer. La Constitució recull, en el títol I, capítol II, secció II, article 34, el dret de fundació per a finalitats d'interès general.  
Segon. L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general.  
Tercer. La carta fundacional, i els estatuts, continguts en l'escriptura pública de 9 de maig de 1995, núm. 1453 de protocol, reuneixen els requisits bàsics dels articles 8 i 9 de la vigent Llei 30/94, de 24 de novembre. Per la qual cosa, la Fundación Ramon Llull de València pot ser reconeguda com a fundació, d'acord amb l'objecte que pretén aconseguir segons l'article 6è dels seus estatuts.  
Quart. L'expedient ha estat tramitat a la Direcció General de Justícia, de la Conselleria d'Administració Pública, a través del Servei d'Entitats Jurídiques, en virtut de les atribucions que té conferides pel Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública, en relació amb el Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana.  
Vista la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, el Decret 60/95, de 18 d'abril, del Govern Valencià, i l'Ordre de 19 de gener, de la Conselleria d'Administració Pública, per la qual s'estableix la data d'inici de les activitats del Registre i Protectorat de Fundacions, resolc:  
Primer  
Inscriure com a fundació la denominada Fundación Ramón Llull, amb domicili a 46598 València, avinguda Blasco IbáÑez, 124, 10è.  
Segon  
Aprovar els estatuts pels quals ha de regir-se aquesta, elevats a escriptura pública davant el notari del Col·legi de València, Sr. Francisco Badía Gascó, de data 9 de maig de 1995, núm. 1453 de protocol.   
Notifiqueu aquesta resolució, i s'adverteix que contra aquesta, que no posa fi a la via administrativa, es pot interposar recurs ordinari davant aquest òrgan o davant el conseller d'Administració Pública, en el termini d'un mes, comptador a partir de la data de la seua notificació, de conformitat amb el que disposen el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de febrer 1996.- El director general de Justícia: Eloy Velasco NúÑez.